
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή άδειας στο Θεόδωρο Κουτσουμπά να ασκεί τα καθήκοντα του δικη¬ 
γόρου παράλληλα με τα καθήκοντα του Ειδικού Συνεργάτη στο Πολι¬ 
τικό Γραφείο του Υπουργού Εξωτερικών. 1 

Άρση της πολιτικής επιστράτευσης του προσωπικού των Οργανισμών Το¬ 
πικής Αυτοδιοίκησης και κάθε άλλου υπαλλήλου που είναι επιφορτισμέ¬ 
νος με την αποκομιδή, μεταφορά και απόρριψη των απορριμμάτων. 2 
Δημοσίευση στην Εφημερίδα της Κυβέρνησης της από 18.1.90 ΣΣΕ του 
προσωπικού με σχέση εργασίας ιδιωτικού δικαίου που εργάζεται στην 

3η ΜΟΜΑ. 

Σύσταση δώδεκα (12) θέσεων για πρόσληψη δασκάλων - νηπ/γών με 

σχέση εργασίας ιδιωτικού δικαίου αορίστου χρόνου. 

Συμπλήρωση της απόφασης Β1/379/9.5.89 (Β 358) «Αντιστοιχία οργα¬ 
νικών μονάδων των Πανεπιστημιακών νοσοκομείων Αιγινητείου και 
Αρεταίειου προς τις οργανικές μονάδες του Ν. 1586/86 και καθορι¬ 
σμός προϊσταμένων των μονάδων αυτών». 

Κατανομή θέσεων στο Υπουργείο Εθν. Παιδείας και Θρησκευμάτων. . . 
Συμπλήρωση υπουργικής αποφάσεως αριθ. ΙΕ/45/1983 (ΦΕΚ 3 Τ.Β/ 

84).. 

Τροποποίηση αποφάσεων στο Υπουργείο Εθν. Παιδείας και Θρησκευμά¬ 


των. 8 

Άδεια κατοχής Β' θέσης στο Υπουργείο Εθν. Παιδείας και Θρησκευμάτων. 9 
Άδεια κατοχής Β' θέσης στο Υπουργείο Εθν. Παιδείας και Θρησκευμάτων. 10 
Κατάτμηση του Τομέα Γενικών Επιστημών του Παιδαγωγικού Τμήματος 

Δημοτικής Εκπαίδευσης του Πανεπιστημίου Πατρών.11 

Άδεια κατοχής Β' θέσης στο Υπουργείο Εθν. Παιδείας και Θρησκευμάτων., 12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π13-322/ΑΣ 193 (1) 

Παροχή άδειας στο Θεόδωρο Κουτσούμπα να ασκεί τα καθήκοντα του δικηγό¬ 
ρου παράλληλα με τα καθήκοντα του Ειδικού Συνεργάτη στο Πολιτικό Γρα¬ 
φείο του Υπουργού Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του Ν. 1558/85 (ΦΕΚ 137/Α'/26.7.85). 

2. Των άρθρων 5, 7 και 9 της Π.Υ.Σ. 88/1985 (ΦΕΚ 142/τ. Ά/ 
8.8.1985). 

3. Την Π13-320/ΑΣ 191/15.1.90 απόφαση του Υπουργού Εξωτερικών 
με την οποία διορίζεται ο Θεόδωρος Κουτσούμπας σε θέση Ειδικού Συνεργάτη 
στο Πολιτικό Γραφείο του Υπουργού Εξωτερικών. 

4. Τις υπηρεσιακές ανάγκες, αποφασίζουμε: 

Τα καθήκοντα του Θεόδωρου Κουτσούμπα, Δικηγόρου, που διορίσθηκε σε 
θέση Ειδικού Συνεργάτη στο Πολιτικό Γραφείο του Υπουργού Εξωτερικών, δεν 
αναστέλλουν την άσκηση του λειτουργήματος του δικηγόρου, το οποίο ασκεί, 
κατ’ εξαίρεση της παραγράφου β' του άρθ. 9 της Π.Υ.Σ. 88/85. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιανουάριου 1990 

Οί ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

Ν. ΘΕΜΕΛΗΣ ΑΝΤΩΝΗΣ ΣΑΜΑΡΑΣ 


Αριθ. 21 (2) 

Άρση της πολιτικής επιστράτευσης του προσωπικού των Οργανισμών Τοπικής 
Αυτοδιοίκησης και κάθε άλλου υπαλλήλου που είναι επιφορτισμένος με την 
αποκομιδή, μεταφορά και απόρριψη των απορριμμάτων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων α) 22 παρ. 3 και 112 παρ. 1 του Συντάγματος, 
β) 2 παρ. 5, 13, 18, 19 παρ. 1 και 2, 20, 22, 23 και 35 του Ν.Δ. 17/1974 
«Περί Πολιτικής Σχεδιάσεως Εκτάκτου Ανάγκης» (Α’ 236). 

2. Την Υ975/21.1.1990 (Β' 28) απόφαση του Πρωθυπουργού με την 
οποία κηρύσσεται σε κατάσταση πολιτικής κινητοποίησης το προσωπικό των 
Οργανισμών Τοπικής Αυτοδιοίκησης, του Δημοσίου και κάθε νομικού προσώ- 

4 / που δημοσίου δικαίου, που είναι επιφορτισμένο με την αποκομιδή, μεταφορά και 

απόρριψη των απορριμμάτων. 

3. Την Υ976/21.1.1990 (Β' 28) απόφαση του Πρωθυπουργού με την 
οποία μας παρέχει την έγκριση για την πολιτική επιστράτευση του προσωπικού 

5 των Οργανισμών Τοπικής Αυτοδιοίκησης και κάθε άλλου υπαλλήλου, που είναι 

6 επιφορτισμένος με την αποκομιδή, μεταφορά και απόρριψη των απορριμμά¬ 
των. 

4. Την 76706/21.1.1990 (Β' 28) απόφασή μας με την οποία επιστρατεύ- 
θηκε πολιτικά το προσωπικό των Οργανισμών Τοπικής Αυτοδιοίκησης και κάθε 
άλλος υπάλληλος που είναι επιφορτισμένος με την αποκομιδή, μεταφορά και 
απόρριψη των απορριμμάτων. 

5. Το γεγονός ότι εξέλιπαν πλέον οι λόγοι για τους οποίους εκδόθηκε η ανω¬ 
τέρω απόφασή μας λόγω της αποκομιδής, μεταφορά και απόρριψης των απορ¬ 
ριμμάτων εξ αιτίας των οποίων είχε τεθεί σε σοβαρό κίνδυνο η Δημόσια Υγεία, 
αποφασίζουμε: 

Αίρεται η πολιτική επιστράτευση η οποία κηρύχθηκε με την 76706/ 
21.1.1990 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Φεβρουάριου 1990 
Ο ΥΠΟΥΡΓΟΣ 

ΘΕΟΔΩΡΟΣ ΚΑΤΡΙΒΑΝΟΣ 

-♦- 

Αριθ. 11302 (3) 

Δημοσίευση στην Εφημερίδα της Κυβέρνησης της από 18.1.90 ΣΣΕ του προ¬ 
σωπικού με σχέση εργασίας ιδιωτικού δικαίου που εργάζεται στην 3η 
ΜΟΜΑ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπληρώθηκε 
από τα Ν.Δ. 3755/57, 186/69, 1198/72 και 73/74, αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η οποία 
μας κατατέθηκε την 24.1.90 και συντάχθηκε το υπ’ αρ. 5/90 πρακτικό κατα- 
θέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
«Για τους όρους αμοιβής και εργασίας του προσωπικού με σχέση εργασίας 
Ιδιωτικού Δικαίου που εργάζεται στην 3η ΜΟΜΑ». 

Στην Αθήνα σήμερα 18 Ιανουάριου 1990 οι υπογεγραμμένοι: 
α) Κων/νος Μπαζιώτης υπάλληλος του Γενικού Λογ/ρίου του Κράτους, εκ¬ 
πρόσωπος του Δημοσίου δυνάμει της αριθμ. 2013507/1210/0022/ 
9.2.1989 απόφαση του Υπουργού Οικονομικών. 

β) Αναστάσιος Παπαδημητρίου αντιπρόεδρος του Σωματείου οδηγών, χειρι- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στών, τεχνικών και οικοδ. εργασιών 3η Μ0ΜΑ. νομίμως εξουσιοδοτημένος, 
δυνάμει της από 4.12.89 εξουσιοδότησης του Διοικητικού Συμβουλίου του πα¬ 
ραπάνω σωματείου, συνομολογήσαμε και συναποφασίσαμε τη σύνταξη και υπο¬ 
γραφή της παρούσας ειδικής Σύμβασης Εργασίας, η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται οι εργαζόμε¬ 
νοι με σχέση εργασίας Ιδιωτικού Δικαίου σε οικοδομικές εργασίες, οδηγοί τεχνί¬ 
τες, χειριστές, γομοτές, πιστολαδόροι, στην 3η ΜΟΜΑ. 

Άρθρο 2 

Από 1η Ιανουάριου 1989, οι αποδοχές που λαμβάνονται υπόψη με βάση τις 
ισχύουσες ρυθμίσεις για τον υπολογισμό της Α.Τ.Α., όπως έχουν διαμορφωθεί 
την 31η Δεκεμβρίου 1988, μαζί με τα ποσά που προέκυψαν από τη χορήγηση 
του διορθωτικού ποσοστού Α.Τ.Α. έτους 1983 (1,4%) και πρόσθετης αύξησης 
3,6%, αυξάνονται με την Α.Τ.Α. η οποία θα καταβάλλεται σύμφωνα με την 
αριθμ. Α.Π. 2001854/110/0022/10.1.1989 κοινή Υπουργική απόφαση 
«Κλιμάκωση ποσοστού της Α.Τ.Α. από 1.1.1989» (ΦΕΚ 31/Β/17.1.89). 

Άρθρο 3 

1. Καθιερώνονται νέοι βασικοί μισθοί και ημερομίσθια που προκύπτουν από 
την ενσωμάτωση, στους ισχύοντες βασικούς και ημερομίσθια, των ποσών της 
Α.Τ.Α. που αναλογούν σ’ αυτούς από 1.5.82 μέχρι και 1.1.85 καθώς και των 
ποσών της ΑΤΑ που αναλογούν στο διορθωτικό ποσά των βασικών μισθών και 
ημερομισθίων. 

2. Το διορθωτικό ποσό που προβλέπεται από προηγούμενες ρυθμίσεις διατη¬ 
ρείται στο ύψος που έχει διαμορφωθεί μέχρι της ισχύος της σύμβασης αυτής. 

Έχουν χορηγηθεί μέχρι και 30.4.1989. 

Η Α.Τ.Α. θα χορηγηθεί κανονικά με βάση τα χορηγούμενα ποσοστά από 
1.5.1985, σύμφωνα με τις ισχύουσες ρυθμίσεις προϋποθέσεις και περιορισμούς. 

4. Σε όλους τους εργαζόμενους μισθωτούς ανεξαρτήτου φύλου χορηγείται 
επίδομα γάμου σε ποσοστό 10% και υπολογίζεται στους βασικούς μισθούς ή 
ημερομίσθια. 

5. Τυχόν ανώτερες αποδοχές που καταβάλλονται, μέχρι ισχύος της παρού- 
σης με άλλες ρυθμίσεις στις ίδιες κατηγορίες εργαζομένων σε διαφορετικές μο¬ 
νάδες ΜΟΜΑ καταβάλλονται και στους εργαζόμενους που αναφέρονται στο άρ¬ 
θρο 1 της παρούσας Σ.Σ.Ε. 

6. Στις παραπάνω αυξήσεις συμψηφίζονται αυτές που χορηγήθηκαν με την 
αριθμ. Α 1821 /Δ50/19.1.89 Κ.Τ.Α. (ΦΕΚ 41.Β.89) που κυρώθηκε με το Ν. 
1836/89. 

Άρθρο 4 

Κατά τα λοιπά εξακολουθούν να ισχύουν οι προϊσχύουσες διατάξεις κατά το 
μέρος που δεν τροποποιούνται με την παρούσα Ε.Σ.Σ.Ε. 

Άρθρο 5 

Η ισχύς της παρούσας Ε.Σ.Σ.Ε. αρχίζει από 1 Αυγούστου 1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1990 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 
-♦- 

Αριθ. Φ.361.1/20/Δ1/13121 π.ε. (4) 

Σύσταση δώδεκα (12) θέσεων για πρόσληψη δασκάλων - νηπ/γών με σχέση ερ¬ 
γασίας ιδιωτικού δικαίου αορίστου χρόνου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ. 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 682/77 «Περί ιδιωτικών Σχολείων Γεν. Εκπ/σης 
κ.λπ». 

2. Το άρθρο 62 του Ν. 1566/85 «Δομή και λειτουργία Α/θμιας και Β/θμιας 
Εκπαίδευσης». 

3. Τις ανάγκες της Α/θμιας Εκπ/σης σε εκπαιδευτικό προσωπικό, αποφασί¬ 
ζουμε: 

Συνιστούμε τις παρακάτω θέσεις δέκα (10) δασκάλων και δύο (2) νηπιαγω¬ 
γών στη δημόσια πρωτοβάθμια εκπαίδευση με σχέση εργασίας ιδιωτικού δι¬ 
καίου αορίστου χρόνου, κατά βαθμό του Ν. 1566/85 και μισθολογικό κλιμάκιο 
(Μ.Κ.) του Ν. 1505/84, για την πρόσληψη όσων έχουν απολυθεί από ιδιωτικά 
σχολεία, ως (ακολούθως: 

Κλάδος Δασκάλων 
στο βαθμό Α', θέσεις 6 
στο βαθμό Β', θέσεις 3 
στο βαθμό Γ', θέσεις 1 
Κλάδος Νηπιαγωγών 
στο βαθμό Α', θέσεις 0 
στο βαθμό Β', θέσεις 2 
στο βαθμό Γ', θέσεις 0 


Μ.Κ. ΤΟΥ Ν. 1505/8 

ΣΥΝΟΛΟ 

Αθήνα, 

8 Φεβρουάριου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ 

ΟΙΚΟΝΟΜΙΚΩΝ 

Ν. ΘΕΜΕΛΗΣ 


Γ. ΣΟΥΦΛΙΑΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΚΩΣΤΑΣ ΣΗΜΙΤΗΣ 

-4- 


Αριθ. Β1/131 (5) 

Συμπλήρωση της απόφασης Β1/379/9.5.89 (Β 358) «Αντιστοιχία οργανικών 
μονάδων των Πανεπιστημιακών νοσοκομείων Αιγινητείου και Αρεταίειου 
προς τις οργανικές μονάδες του Ν. 1586/86 και καθορισμός προϊσταμένων 
των μονάδων αυτών». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) των άρθρων 9 παρ. 10 και 16 παρ. 8 του Ν. 1586/86 
(Α. 37) και β) της απόφασης του Πρωθυπουργού Υ911/89 «ορισμός αρμοδιο¬ 
τήτων στον Αναπληρωτή Υπουργό Εθνικής Παιδείας και Θρησκευμάτων Βασ. 
Κοντογιαννόπουλο (Β' 896)», αποφασίζουμε: 

Συμπληρώνεται η αριθ. Β1/379/9.5.89 (Β' 358) κοινή υπουργική από¬ 
φαση ως ακολούθως: 

1. Στην παρ. 5 του άρθρου 1 προστίθεται εδάφιο β' ως εξής: 

«β. Οι δώδεκα (12) μονάδες της νοσηλευτικής υπηρεσίας οι οποίες προβλέ- 
πονται από τη Β1/723/9.11.87 (Β' 640) κοινή υπουργική απόφαση και το 
Ν.Δ. 680/74 (Α' 295) αντιστοιχούν με νοσηλευτικά τμήματα». 

2. Στην παρ. 6 του ίδιου άρθρου η υφιστάμενη διάταξη αριθμείται ως εδάφιο 
α και προστίθενται τα εδάφια (β) και (γ) ως εξής: 

«β. Οι τρεις (3) υποδιευθύνσεις της νοσηλευτικής υπηρεσίας που προβλέπο- 
νται από το Π.Δ. 514/81 (Α' 136) και το Β.Δ. 154/73 (Α' 49) αντιστοιχούν 
με ενδιάμεσα επίπεδα διοίκησης μεταξύ διεύθυνσης και τμήματος (νοσηλευτικοί 
τομείς). 

γ. Οι είκοσι έξι (26) μονάδες της νοσηλευτικής υπηρεσίας που προβλέπονται 
από το Π.Δ. 514/81 (Α' 136), την κοινή υπουργική απόφαση Β1/723/ 
9.11.87 (Β' 640) και το Ν.Δ. 680/74 (Α' 295) αντιστοιχούν με νοσηλευτικά 
τμήματα. 

3. Οι προϊστάμενοι των οργανικών μονάδων των προηγουμένων παραγρά¬ 
φων ορίζονται ως εξής: 

α) Των μονάδων της νοσηλευτικής υπηρεσίας του Αιγινητείου Νοσοκομείου 
υπάλληλοι του κλάδου ΠΕ ή ΤΕ Νοσηλευτικής. 

β) Των δυο (2) υποδιευθύνσεων από τις τρεις (3) της νοσηλευτικής υπηρεσίας 
του Αρεταίειου Νοσοκομείου υπάλληλοι του κλάδου ΠΕ ή ΤΕ Νοσηλευτικής και 
για την Τρίτη υπάλληλοι του κλάδου ΤΕ Μαιευτικής. 

γ) Οι δεκατέσσαρις (14) από τις είκοσι έξι (26) μονάδες της νοσηλευτικής 
υπηρεσίας του Αρεταίειου Νοσοκομείου υπάλληλοι του κλάδου ΠΕ ή ΤΕ Νοση¬ 
λευτικής ή ΔΕ Βοηθών Νοσοκόμων και των υπολοίπων δώδεκα (12) υπάλληλοι 
του κλάδου ΤΕ Μαιευτικής. 

4. Το επίδομα για τα ενδιάμεσα επίπεδα διοίκησης (νοσηλευτικοί τομείς) ορί¬ 
ζεται σε ποσοστό 20% στο βασικό μισθό του κλιμακίου 1, σύμφωνα με την κοινή 
υπουργική απόφαση 80563/8593/5.9.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΕΘΝ. ΠΑΙΔΕΙΑΣ & ΘΡΗΣ/ΤΩΝ 

ΝΙΚΟΛΑΟΣ ΘΕΜΕΛΗΣ ΒΑΣ. ΚΟΝΤΟΓΙΑΝΝΟΠΟΥΛΟΣ 

Αριθ. Η/9182 (6) 

Κατανομή θέσεων στο Υπουργείο Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας: 

1. Τις διατάξεις της παραγρ. 5 του άρθρου 20 του Ν. 1566/85 «δομή και 
λειτουργία της Πρωτοβάθμιας και Δευτεροβάθμιας Εκπ/σης». 

2. Τις διατάξεις του Π.Δ. 468/89 (ΦΕΚ 204/18.9.89 τ. Α') «ρύθμιση θε¬ 
μάτων Προσωπικού των Παιδαγωγικών Ακαδημιών των Σχολών Νηπιαγω¬ 
γών και των Εκκλησιαστικών Παιδαγωγικών Ακαδημιών», αποφασίζουμε: 

Κατανέμουμε τις προσωρινές προσωποπαγείς θέσεις διοικητικού και βοηθη¬ 
τικού προσωπικού των κλάδων ΔΕ Γραφείων - Δακτυλογ., ΤΕ2 Επιστατών - 
Κλητήρων και του κλάδου ΤΕ3 Καθαριστριών, που συστήθηκαν με το Π.Δ. 
468/89, κατά νομούς ως ακολούθως: 


ΝΟΜΟΙ 


1. Αν. Αττική 

2. Αρκαδία 

3. Έβρου 

4. Ηρακλείου 

5. Θεσ/κης 

6. Καρδίτσας 

7. Λάρισας 

8. Λέσβου 

9. Φθιώτιδας 

10. Φλώρινας 

11. Χανιών 


ΟΡΓΑΝΙΚΕΣ ΘΕΣΕΙΣ 


ΔΕ ΤΕ2 ΤΕ3 

1 2 

1 3 

- 2 - 

1 5 

1 3 7 

1 3 

1 1 

1 3 

1 1 

1 1 

- _ 1 _ 

1 13 27 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1990 

Ο ΥΠΟΥΡΓΟΣ 

Κ. ΣΗΜΙΤΗΣ 
-♦- 

Αριθ. Γ2/465 (7) 

Συμπλήρωση υπουργικής αποφάσεως αριθ. ΙΕ/45/1983 (ΦΕΚ 3 Τ.Β/84). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 45 παράγρ. 7 του Ν. 1404/83 (ΦΕΚ 173 Τ.Α/83) «Για τη 
δομή και λειτουργία των τεχνολογικών εκπαιδευτικών ιδρυμάτων». 

2. Την αριθμ. ΙΕ/45/27.12.1983 Υπουργική απόφαση «Ίδρυση Φροντι¬ 
στηριακών Τμημάτων και τάξεων υποδοχής για παλιννοστούντες μαθητές», 
αποφασίζουμε: 

Συμπληρώνουμε την αριθ. 1Ε/45/27.12.83 Υπουργική απόφαση σε ότι 
αφορά την ανάθεση διδασκαλίας στα φροντιστηριακά τμήματα και στις τάξεις 
υποδοχής που εκδόθηκε με επιταγή του άρθρου 45 παράγρ. 5 του Ν. 1404/83 
ως εξής: 

«Η ανάθεση διδασκαλίας στα φροντιστηριακά τμήματα και στις τάξεις υποδο¬ 
χής σε συσχετισμό και με τα οριζόμενα στο άρθρο 45 του Ν. 1404/83 γίνεται 
σε δημόσιους εκπαιδευτικούς και σε περίπτωση που οι εκπαιδευτικοί της Σχολι¬ 
κής μονάδας που λειτουργούν Φροντιστηριακά Τμήματα ή Τάξεις υποδοχής εί¬ 
ναι απρόθυμοι να διδάξουν σ’ αυτά μπορούν να χρησιμοποιούνται για το σκοπό 
αυτό αναπληρωτές ή ωρομίσθιοι εκπαιδευτικοί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιανουάριου 1990 

Ο ΥΠΟΥΡΓΟΣ 

Κ. ΣΗΜΙΤΗΣ 

-♦- 

Αριθ. Β2-5607(α) (8) 

Τροποποίηση αποφάσεων στο Υπουργείο Εθν. Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λειτουργία 
των Ανωτάτων Εκπαιδευτικών Ιδρυμάτων» όπως συμπληρώθηκε με την παρ. 

6 του άρθρου 48 του Ν. 1404/1983. 

2. Τις διατάξεις του άρθρου 9 παρ. 3 του Ν. 1835/89 (ΦΕΚ 76/14.3.89 τ. 
Α'). 

3. Το αριθμ. 459/2.11.83 Π.Δ/γμα (ΦΕΚ 175/29.11.83 τ. Α'). 

4. Τα αριθμ. 14874/632/6/87, 11527/507/10.5.88 έγγραφα του Ελε¬ 
γκτικού Συνεδρίου. 


5. Την αριθμ. Υ.911/13.12.1989 (ΦΕΚ 896/18.12.89 τ. Β') απόφαση 
του Πρωθυπουργού ορισμού αρμοδιοτήτων στον Αναπληρωτή Υπουργό Εθνι¬ 
κής Παιδείας και θρησκευμάτων. 

6. Το αριθμ. 1444/9.6.89 έγγραφο του Υπουργείου Βιομηχανίας, Ενέρ¬ 
γειας και Τεχνολογίας. 

7. Το αριθ. 8541/7.12.89 έγγραφο του Παν/μίου Πατρών, αποφασί¬ 
ζουμε: 

Συμπληρώνουμε τις αποφάσεις μας Β2-6885/8.4.87 (ΦΕΚ 206/ 
22.4.1987 τ. Β'), Β2-3561/11.11.1987 (ΦΕΚ 633/26.11.87 τ. Β') και 
παρέχουμε την άδεια στο Δημήτριο Παπαμαντέλλο καθηγητή του τμήματος 
Χημικών Μηχανικών του Παν/μίου Πατρών για να συνεχίσει να προσφέρει τις 
υπηρεσίες του ως Πρόεδρος του Διοικητικού Συμβουλίου και στη νέα εταιρεία 
«Γενική Μεταλλευτική και Μεταλλουργική Ανώνυμος Εταιρεία ΛΑΡΚΟ» μέχρι 
την εκλογή νέου Δ.Σ. από την τακτική Γενική Συνέλευση των μετόχων που θα 
συνελθεί εντός του Α’ εξαμήνου του έτους 1991. 

Για το σκοπό αυτό του χορηγούμε άδεια απουσίας με αποδοχές για τρεις (3) 
ημέρες και σε εξαιρετικές περιπτώσεις για τέσσερις (4) ημέρες ανά εβδομάδα με 
την προϋπόθεση ότι δεν θα κωλύονται τα Πανεπιστημιακά του καθήκοντα. 

Το σύνολο των αποδοχών και από τις δύο θέσεις δεν μπορεί να υπερβαίνει σε 
καμιά περίπτωση το ανώτατο όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων αποδοχών 
που λαμβάνει ως μέλος του Δ.Ε.Ι1. και τα 3/4 του συνόλου των ακαθαρίστων 
κάθε φύσης αμοιβών του για την απασχόλησή του στην παραπάνω θέση. 

Η απόφαση αυτή να δημοσιευτεί στην Εφημερίδα της Κυβέρνησης (άρθρο 1 
παρ. 1 του Ν. 301/76 ΦΕΚ 91 τ. Α'). 

Αθήνα, 5 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. Β2/40 (9) 

Άδεια κατοχής Β' θέσης στο Υπουργείο Εθν. Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λειτουργία 
των Ανωτάτων Εκπαιδευτικών Ιδρυμάτων» όπως συμπληρώθηκε με την παρ. 
6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ. Α'). 

3. Τα αριθμ. 14874/632/6/87,11527/507/10.5.88 έγγραφα του Ελε¬ 
γκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/14.3.89 τ. 
Α'). 

5. Την αριθ. Υ.911/13.12.1989 (ΦΕΚ 897/18.12.89 τ. Β') απόφαση του 
Πρωθυπουργού «ορισμού αρμοδιοτήτων στον Αναπληρωτή Υπουργό Εθνικής 
Παιδείας και θρησκευμάτων». 

6. Το αριθ. Α.2813/21.12.89 έγγραφο του Παν/μίου Θράκης, αποφασί¬ 
ζουμε: 

Παρέχουμε την άδεια στον Παναγιώτη Μπερνίτσα Αναπληρωτή Καθηγητή 
του τμήματος Νομικής του Παν/μίου Θράκης για να κατέχει και τη θέση του 
Ειδικού Γραμματέα του Υπουργείου Εθνικής Οικονομίας αρμόδιου για θέματα 
Δημοσίων Επενδύσεων Περιφερειακής Πολιτικής και (ανάπτυξης από την ημε¬ 
ρομηνία ανάληψης των καθηκόντων της δεύτερης θέσης ή της έναρξης της δεύ¬ 
τερης απασχόλησης εφόσον είχε προηγηθεί η υποβολή αίτησης χορήγησης της 
σχετικής άδειας, αλλιώς από την ημέρα υποβολής της αίτησης έως 
30.11.1989. 

Το σύνολο των αποδοχών και από τις δύο θέσεις δεν μπορεί να υπερβαίνει σε 
καμιά περίπτωση το (ανώτατο όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων αποδοχών 
που λαμβάνει ως μέλος του Δ.Ε.Π. και τα 3/4 του συνόλου των ακαθαρίστων 
κάθε φύσης αμοιβών του για την απασχόλησή του στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 5 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣ. ΚΟΙΜΤΟΓΙΑΝΝΟΠΟΥΛΟΣ 
-♦- 

Αριθ. Β2. 5268 (10) 

Άδεια κατοχής Β' θέσης στο Υπουργείο Εθν. Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λειτουργία 
των Ανωτάτων Εκπαιδευτικών Ιδρυμάτων» όπως συμπληρώθηκε με την παρ. 
6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ. Α'). 

3. Τααριθμ. 14874/632/6/87,11527/507/10.5.89· έγγραφα του Ελε¬ 
γκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/14.3.89 τ. 
Α·). 

5. Τα αριθ. 12012 χαι 12602/1.8.89, 3384/27.11.89 έγγραφα του Πα¬ 
νεπιστημίου Ιωαννίνων. 

6. Την αριθμ. Τ.911/13.12.89 (ΦΕΚ 896/18.12.89 τ. Β') απόφαση του 
Πρωθυπουργού Ορισμού αρμοδιοτήτων στον Αναπλ. Υπουργό Εθνικής Παι¬ 
δείας και θρησκευμάτων, αποφασίζουμε: 

Παρέχουμε την άδεια στον Χρήστο Παπαδημητρίου λέκτορα του τμήματος 
Χημείας του Παν/μίου Ιωαννίνων, για να προσφέρει τις υπηρεσίες του ως Διευ¬ 
θυντής του Ινστιτούτου Διαρκούς Επιμόρφωσης του Εθνικού Κέντρου Δημόσιας 
Διοίκησης από την ημέρα ανάληψης των καθηκόντων της δεύτερης θέσης ή της 
έναρξης της δεύτερης απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα υποβολής της αίτησης, 
έως το τέλος του χειμερινού εξαμήνου του Πανεπιστημιακού έτους 1989-1990. 

Για το σκοπό αυτό του χορηγούμε άδεια απουσίας με αποδοχές (για το παρα¬ 
πάνω χρονικό διάστημα) για τρεις (3) ημέρες ανά εβδομάδα. 

Το σύνολο των αποδοχών και από τις δύο θέσεις δεν μπορεί να υπερβαίνει σε 
καμιά περίπτωση το ανώτατο όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων αποδοχών 
που λαμβάνει ως μέλος του Δ.Ε.Π. και τα 3/4 του συνόλου των ακαθαρίστων 
κάθε φύσης αμοιβών του για την απασχόλησή του στην παραπάνω θέση. 

Η απόφαση αυτή να δημοσιευτεί στην Εφημερίδα της Κυβέρνησης. 

Αθήνα, 5 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-φ- 

Αριθ. Β1/82 (11) 

Κατάτμηση του Τομέα Γενικών Επιστημών του Παιδαγωγικού Τμήματος Δη¬ 
μοτικής Εκπαίδευσης του Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 εδάφ. Ε’ του ν. 1268/1982 Α' 87 
όπως το εδάφιο αυτό προστέθηκε με το άρθρο 48 παρ. 1 του ν. 1404/1983 
173. 

2. Την απόφαση του Πρωθυπουργού αριθμ. Υ.911/1989 «ορισμός αρμοδιο¬ 
τήτων στον Αναπληρωτή υπουργό Εθν. Παιδείας και Θρησκ/των Βασίλειο Κο- 
ντογιαννόπουλο» (Β 896). 

3. Τη γνώμη της Γενικής Συνέλευσης του Παιδαγωγικού Τμήματος Δημοτι¬ 
κής Εκπαίδευσης του Πανεπιστημίου Πατρών που διατυπώθηκε στη συνε¬ 
δρίαση 6η /12.12.89, αποφασίζουμε: 

Ο Τομέας Γενικών Επιστημών του Παιδαγωγικού Τμήματος Δημοτικής Εκ¬ 
παίδευσης του Πανεπιστημίου Πατρών που συστήθηκε με την απόφαση Β1/ 
180/1989 (Β' 189) κατατέμνεται στους παρακάτω δύο (2) τομείς. 

α) Τομέας Κοινωνιολογίας της Εκπαίδευσης και Εκπαιδευτικής Πολιτικής, 
με γνωστικό αντικείμενο: Την ανάλυση της Εκπαιδευτικής Πολιτικής και την 
κοινωνιολογική ανάλυση των εκπαιδευτικών θεσμών και φαινομένων στα πλαί¬ 


σια του κοινωνικού συνόλου, του εκπαιδευτικού συστήματος του σχολείου και 
της σχολικής τάξης. 

β) Τομέας Γενικών Επιστημών, με γνωστικό αντικείμενο: Τις επιμέρους Αν¬ 
θρωπιστικές και Θετικές Επιστήμες που αποτελούν τα γνωστικά αντικείμενα 
του σχολείου και εκείνες που αποτελούν θεμελιακές γνώσεις της εκπαίδευσης 
των εκπαιδευτικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. Β2/4596 (12) 

Άδεια κατοχής Β' θέσης στο Υπουργείο Εθν. Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λειτουργία 
των Ανωτάτων Εκπαιδευτικών Ιδρυμάτων» όπως συμπληρώθηκε με την παρ. 
6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ. Α'). 

3. Τα αριθμ. 14874/632/6/87, 11527/507/10.5.88 έγγραφα του Ελε¬ 
γκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/14.3.89 τ. 
Α'). 

5. Την αριθ. Υ.911/13.12.89 (ΦΕΚ 897/18.12.89 τ. Β') απόφαση του 
Πρωθυπουργού «ορισμού αρμοδιοτήτων στον Αναπλ. Υπουργό Εθνικής Παι¬ 
δείας και θρησκευμάτων». 

6. Το αριθ. 1652/861/3.10.89 έγγραφο του Παν/μίου Αθηνών, αποφασί¬ 
ζουμε: 

Παρέχουμε την άδεια στον Γεώργιο Προβόπουλο Αναπληρωτή Καθηγητή 
του Τμήματος Οικονομικών Επιστημών του Παν/μίου Αθηνών για να προσφέ¬ 
ρει τις υπηρεσίες του στο Συμβούλιο Οικονομικών Εμπειρογνωμόνων του 
Υπουργείου Εθν. Οικονομίας από την ημερομηνία ανάληψης των καθηκόντων 
της δεύτερης θέσης ή της έναρξης της δεύτερης απασχόλησης, εφόσον είχε 
προηγηθεί η υποβολή αίτησης χορήγησης της σχετικής άδειας, αλλοιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερβαίνει σε 
καμιά περίπτωση το ανώτατο όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων αποδοχών 
που λαμβάνει ως μέλος του Δ.Ε.Π. και τα 3/4 του συνόλου των ακαθαρίστων 
κάθε φύσης αμοιβών του για την απασχόλησή του στην παραπάνω θέση. 

Η απόφαση αυτή να δημοσιευτεί στην Εφημερίδα της Κυβέρνησης. 

Αθήνα, 5 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




